CELEX: 62018CN0791
Language: et
Date: 2018-12-17 00:00:00
Title: kohtuasi C-791/18: Eelotsusetaotlus, mille on esitanud Hoge Raad der Nederlanden (Madalmaad) 17. detsembril 2018 — Stichting Schoonzicht versus Staatssecretaris van Financiën

1.4.2019   
            
            
               ET
            
            
               Euroopa Liidu Teataja
            
            
               C 122/5
            
         
      Eelotsusetaotlus, mille on esitanud Hoge Raad der Nederlanden (Madalmaad) 17. detsembril 2018 — Stichting Schoonzicht versus Staatssecretaris van Financiën
      (kohtuasi C-791/18)
      (2019/C 122/06)
      Kohtumenetluse keel: hollandi
      
         Eelotsusetaotluse esitanud kohus
      
      Hoge Raad der Nederlanden
      
         Põhikohtuasja pooled
      
      
         Kassatsioonkaebuse esitaja: Stichting Schoonzicht
      
         Teine menetluspool: Staatssecretaris van Financiën
      
         Eelotsuse küsimused
      
      
                  1.
               
               
                  Kas 2006. aasta käibemaksudirektiivi (1) artiklitega 184–187 on vastuolus riigisisene mahaarvamise korrigeerimist kapitalikaupade puhul reguleeriv kord, mis näeb ette mitme aasta peale jagatud korrigeerimise, mille puhul korrigeeritakse esmase kasutuselevõtu aastal — mis on ühtlasi korrigeerimise esimene aasta — kapitalikaubaga seoses esialgselt maha arvatud käibemaksu kogusummat ühekorraga, kui kapitalikauba esmasel kasutuselevõtul selgub, et esialgselt maha arvatud summa erineb summast, mida oli maksukohustuslasel lubatud maha arvata kapitalikauba tegeliku kasutamise alusel?
               
            
                  2.
               
               
                  Kui esimesele küsimusele vastatakse jaatavalt:
                  Kas 2006. aasta käibemaksudirektiivi artikli 189 punkti b või punkti c tuleb tõlgendada nii, et korrigeerimisperioodi esimesel aastal tehtud esialgse mahaarvamise korrigeerimine ühekorraga, millele viidati esimeses küsimuses, on meede, mida võivad Madalmaad võtta 2006. aasta käibemaksudirektiivi artikli 187 kohaldamise eesmärgil?
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).